Performanţă profesională şi etică În România, psihologia aplicată are o istorie care nu poate fi neglijată, adesea contribuţiile psihologilor practicieni fiind apreciate nu numai în ţară ci şi peste hotare Putem aminti aici pe Florian Ştefănescu Goangă, un precursor al psihologiei inginereşti, Nicolae Mărgineanu, care a adus şi aplicat în România orientarea americană din psihologia muncii, Gheorghe Zapan, preocupat de problemele de evaluare originale, Vasile Pavelcu, un vizionar şi atent diagnostician al evoluţiei psihologiei, Constantin Botez, un iniţiator şi cercetător eficient în domeniul conducerii şi industriei electronice, Alexandru Roşca, susţinător al probităţii ştiinţifice şi ţinutei etice a intervenţiilor psihologice, Valeriu Ceauşu, reorganizatorul laboratorului de psihologie al aviaţiei şi mulţi alţii care nu trebuie uitaţi deoarece au pus bazele unei psihologii ştiinţifice fiind consideraţi iniţiatori ai unor noi direcţii aplicative în psihologie În luna mai a acestui an s-au desfăşurat, la Constanţa, lucrările celei de-a cincea Conferinţe Naţionale de Psihologia Muncii şi Organizaţională “Al Roşca”, conferinţă organizată în colaborare cu Universitatea “Andrei Şaguna” Fiecare dintre conferinţele organizate de “Asociaţia de Psihologie Industrială şi Organizaţională” (APIO) a avut o tematică şi un motto Astfel, ne-am ocupat de pericolul diletantismului în psihologia aplicată, de problema importantă a performanţei prestaţiilor psihologice ş a Rezultatul a fost că multe companii, adaugăm aici şi organizaţiile militare, au conştientizat importanţa intervenţiilor psihologice şi rolul psihologului într-o organizaţie Ceea ce este îmbucurător e faptul că a crescut numărul locurilor de muncă pentru psihologi şi s-au diversificat intervenţiile acestora Desigur, au rămas încă multe lucruri de îndreptat mai ales pe linia abordărilor ştiinţifice a problemelor de psihologie aplicată Aici, un rol major îl are Asociaţia Psihologilor din România care printr-o colaborare cu Ministerul Muncii şi-a format un colectiv de atestare a psihologilor implicaţi în evaluarea psihologică a personalului ce activează în locuri de muncă cu risc ridicat de accidentare (primul examen de atestare al acestor psihologi a avut loc de curând) Psihologia muncii, industrială şi organizaţională aduce o contribuţie însemnată la dezvoltarea unor strategii de structurare optimă a organizaţiilor Un psiholog care activează în acest domeniu sprijină managementul unei organizaţii, dezvoltarea forţei de muncă şi optimizarea climatului general de muncă El îşi aduce aportul la succesul organizaţiei prin derularea unor activităţi de creştere a performanţelor sale şi îmbunătăţire a calităţii vieţii muncitorilor Dar, pentru a fi capabil să presteze toate aceste activităţi, el însuşi trebuie să fie performant Fireşte, o responsabilitate majoră revine în acest context instituţiilor de învăţământ superior care trebuie să acorde o mai mare atenţie procesului de formare a tinerilor psihologi prin dezvoltarea unei curricule adaptate cerinţelor economice şi manageriale actuale şi prin formarea unor cunoştinţe şi deprinderi profesionale eficiente La acest proces formativ contribuie şi eforturile de publicare ale unor reviste de profil de către universităţi şi amintesc Revista de Psihologie Organizaţională (Universitatea Bucureşti) şi Revista de Psihologie Aplicată (Universitatea de Vest din Timişoara) Cu această ocazie, ne bucurăm să lansăm cel de-al doilea număr al Revistei de Psihologie a Resurselor Umane editată de Asociaţia de Psihologie Industrială şi Organizaţională Dintre publicaţiile recente dorim în mod special să menţionăm apariţia volumului “Psihologia luptătorului Teoretic şi aplicativ în psihologia militară”, în Editura Militară, Colecţia “Spirit Militar Modern” Volumul conţine comunicările 7 susţinute în secţiunea de Psihologie Militară a celei de a treia Conferinţe APIO Virtual, fiecare profesiune are implicit sau explicit un cod etic Psihologia nu face excepţie de la această regulă Asociaţia Psihologilor din România are un astfel de cod, dar despre care puţini îşi mai amintesc În permanenţă, în preocupările noastre, subiectul preferat a fost “performanţa” Ea trebuie însă să fie legată de problemele etice ale intervenţiilor psihologice Să nu uităm faptul că psihologii operează în primul rând cu oameni, or, poziţia psihologului în acest binom este aceea de evaluator şi consilier Implicarea psihologilor în acţiuni care contravin drepturilor omului, este o eroare cu implicaţii juridice grave Codul etic trebuie să fie onorat de către toţi psihologii El are, printre multe menţiuni şi pe una fundamentală, aceea de a proteja profesia de psiholog şi de a evita posibilitatea de practicare a acestei profesii de către persoane necalificate în acest domeniu al ştiinţei Din nefericire, în ţara noastră, au “răsărit”, în ultimul timp o serie de psihologi de ocazie, aşa-zişi specialişti în resurse umane care, uneori pentru mulţi bani, se angajează în activităţi ce sfidează drepturile omului şi care, în ultimă instanţă pun sub semnul întrebării activitatea psihologilor Astfel, au devenit foarte activi astrologii (unele societăţi de televiziune le acordă chiar un spaţiu care adesea frizează cu bunul simţ), parapsihologii, specialişti în bioritmuri ş a pe care nu o dată i-am găsiţi aciuaţi în companii ca şi consultanţi manageriali Pe aceştia, scria la timpul său psihologul american Pintner, nu putem să-i anihilăm prin discursuri ci cu instrumente şi fapte demonstrate ştiinţific Unul din obiectivele întâlnirilor noastre periodice este tocmai acela de a promova o psihologie ştiinţifică În anii '80, psihologii London şi Bray discutau despre trei tipuri de responsabilităţi sau obligaţii ale psihologilor: (1) Documentarea continuă cu ultimele noutăţi din domeniul psihologiei; (2) Obligaţii faţă de oamenii muncii, deci cei cu care lucrează; (3) Responsabilităţi legate de onestitatea faţă de beneficiarii acţiunilor de intervenţie psihologică Codul etic al APA (American Psychological Association) publicat în 2002 formulează cinci principii cu standardele etice aferente: (1) Binefacere şi bună intenţie; (2) Fidelitate şi responsabilitate; (3) Integritate; (4) Justiţie; (5) Respect pentru drepturile şi demnitatea oamenilor Cele 10 standarde etice care completează codul etic tratează teme cum ar fi: rezolvarea problemelor etice, conţinutul competenţei profesionale, problema complexă a relaţiilor psiholog subiect/client, confidenţialitatea intervenţiilor psihologice, problema reclamei şi publicităţii, evidenţele financiare şi bazele de date, pregătirea profesională, cercetarea şi cerinţele faţă de publicarea datelor, evaluarea prin intermediul diferitelor instrumente şi particularităţile activităţii de terapie Plecând de la aceste principii şi standarde generale, Societatea de Psihologie Industrială şi Organizaţională le-a particularizat, adaptându-le la specificul propriu Am amintit acest demers al APA-ului deoarece intenţia noastră este ca până la proxima Conferinţă Naţională a Asociaţiei noastre să redactăm propriile noastre principii şi standarde etice Horia D Pitariu 8